CELEX: 62007CJ0411
Language: el
Date: 2008-10-02 00:00:00
Title: Απόφαση του Δικαστηρίου (πέμπτο τμήμα) της 2ας Οκτωβρίου 2008.#X BV κατά Staatssecretaris van Financiën.#Αίτηση για την έκδοση προδικαστικής αποφάσεως: Hoge Raad der Nederlanden - Κάτω Χώρες.#Κοινό Δασμολόγιο - Συνδυασμένη Ονοματολογία - Δασμολογική κατάταξη - Κλάσεις 8541, 8542 και 8543 - Οπτικοί συζεύκτες.#Υπόθεση C-411/07.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πέμπτο τμήμα)
      της 2ας Οκτωβρίου 2008 (
            *1
         )
      «Κοινό Δασμολόγιο — Συνδυασμένη Ονοματολογία — Δασμολογική κατάταξη — Κλάσεις 8541, 8542 και 8543 — Οπτικοί συζεύκτες»
      Στην υπόθεση C-411/07,
      με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Hoge Raad der Nederlanden (Κάτω Χώρες) με απόφαση της 10ης Αυγούστου 2007, η οποία περιήλθε στο Δικαστήριο στις , στο πλαίσιο της δίκης
      
         X BV
      
      κατά
      
         Staatssecretaris van Financiën,
      
      ΤΟ ΔΙΚΑΣΤΗΡΙΟ (πέμπτο τμήμα),
      συγκείμενο από τους A. Tizzano, πρόεδρο τμήματος, M. Ilešič (εισηγητή) και J.-J. Kasel, δικαστές,
      γενικός εισαγγελέας: Y. Bot
      γραμματέας: M. Ferreira, κύρια υπάλληλος διοικήσεως,
      έχοντας υπόψη την έγγραφη διαδικασία και κατόπιν της επ’ ακροατηρίου συζητήσεως της 25ης Ιουνίου 2008,
      λαμβάνοντας υπόψη τις παρατηρήσεις που υπέβαλαν:
      
               —
            
            
               η X BV, εκπροσωπούμενη από τους H. de Bie και E. Zietse, advocaten,
            
         
               —
            
            
               η Ολλανδική Κυβέρνηση, εκπροσωπούμενη από τις C. Wissels και C. ten Dam,
            
         
               —
            
            
               η Επιτροπή των Ευρωπαϊκών Κοινοτήτων, εκπροσωπούμενη από τον G. Wilms, επικουρούμενο από τον R. de Bree, advocaat,
            
         έχοντας υπόψη τη ληφθείσα απόφαση, αφού άκουσε τον γενικό εισαγγελέα, να εκδικάσει την υπόθεση χωρίς ανάπτυξη προτάσεων,
      εκδίδει την ακόλουθη
      
         Απόφαση
      
      
               1
            
            
               Η αίτηση εκδόσεως προδικαστικής αποφάσεως αφορά την ερμηνεία των κλάσεων 8541, 8542 και 8543 της Συνδυασμένης Ονοματολογίας που περιέχεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο (ΕΕ L 256, σ. 1), όπως τροποποιήθηκε με τον κανονισμό (ΕΚ) 1832/2002 της Επιτροπής, της (ΕΕ L 290, σ. 1, στο εξής: ΣΟ).
            
         
               2
            
            
               Η αίτηση αυτή υποβλήθηκε στο πλαίσιο διαφοράς μεταξύ μιας εταιρίας ολλανδικού δικαίου αποκαλούμενης από το παραπέμπον δικαστήριο «X BV» (στο εξής: X) και του Staatssecretaris van Financiën (Υφυπουργού Οικονομικών) σχετικά με τη δασμολογική κατάταξη των οπτικών συζευκτών.
            
         
         Το νομικό πλαίσιο
      
      
               3
            
            
               Η ΣΟ, η οποία θεσπίστηκε με τον κανονισμό 2658/87, στηρίζεται στο εναρμονισμένο παγκόσμιο σύστημα περιγραφής και κωδικοποιήσεως των εμπορευμάτων, που καταρτίστηκε το Συμβούλιο Τελωνειακής Συνεργασίας, το οποίο κατέστη ο Διεθνής Τελωνειακός Οργανισμός, και θεσπίστηκε με τη Διεθνή Σύμβαση που συνήφθη στις Βρυξέλλες στις 14 Ιουνίου 1983, εγκριθείσα εξ ονόματος της Ευρωπαϊκής Κοινότητας με την απόφαση 87/369/ΕΟΚ του Συμβουλίου, της (EE L 198, σ. 1). Η ΣΟ υιοθετεί τις κλάσεις και τις διακρίσεις με έξι αριθμούς του εν λόγω εναρμονισμένου συστήματος, και μόνον ο έβδομος και όγδοος αριθμός αποτελούν υποδιαιρέσεις που τη χαρακτηρίζουν.
            
         
               4
            
            
               Η έκδοση της ΣΟ που είχε εφαρμογή κατά την ημέρα των πραγματικών περιστατικών της κύριας δίκης είναι εκείνη που περιλαμβάνεται στο παράρτημα Ι του κανονισμού 1832/2002.
            
         
               5
            
            
               Το εφαρμοστέο τμήμα XVI της ΣΟ περιλαμβάνει δύο κεφάλαια, από τα οποία το κεφάλαιο 85, με τίτλο: «Μηχανές, συσκευές και υλικά ηλεκτρικά και τα μέρη τους, συσκευές εγγραφής ή αναπαραγωγής του ήχου, συσκευές εγγραφής ή αναπαραγωγής των εικόνων και του ήχου για την τηλεόραση, και μέρη και εξαρτήματα των συσκευών αυτών». Το κεφάλαιο αυτό περιλαμβάνει, ειδικότερα, τις ακόλουθες κλάσεις και διακρίσεις:«8541Δίοδοι, κρυσταλλολυχνίες και παρόμοιες διατάξεις με ημιαγωγό. Διατάξεις φωτοευαίσθητες με ημιαγωγό, στις οποίες περιλαμβάνονται και τα φωτοβολταϊκά κύτταρα έστω και συναρμολογημένα σε αυτοτελείς μονάδες ή κατασκευασμένα σε πλάκες. Δίοδοι εκπομπής φωτός. Κρύσταλλοι πιεζοηλεκτρικοί συναρμολογημένοι.[…]854140
                        —
                     
                     
                        Διατάξεις φωτοευαίσθητες με ημιαγωγό, στις οποίες περιλαμβάνονται και τα φωτοβολταϊκά κύτταρα έστω και συναρμολογημένα σε αυτοτελείς μονάδες ή κατασκευασμένα σε πλάκες. Δίοδοι εκπομπής φωτός:
                     
                  85414010
                        — —
                     
                     
                        Δίοδοι εκπομπής φωτός, περιλαμβανομένων διόδων λέιζερ
                     
                  85414090
                        — —
                     
                     
                        άλλα
                     
                  […]8542Ολοκληρωμένα κυκλώματα και ηλεκτρονικές μικροσυναρμολογήσεις:85421000
                        —
                     
                     
                        Κάρτες με ηλεκτρονικά ολοκληρωμένα κυκλώματα (“έξυπνες” κάρτες)
                     
                  
                        — 
                     
                     
                        Μονολιθικά ολοκληρωμένα κυκλώματα:
                     
                  854221
                        — —
                     
                     
                        ψηφιακές
                     
                  […]854229
                        — —
                     
                     
                        άλλα:
                     
                  […]85422960
                        — — — —
                     
                     
                        Κυκλώματα ελέγχου και χειρισμού
                     
                  85422970
                        — — — —
                     
                     
                        Κυκλώματα διασύνδεσης (interface) και κυκλώματα διασύνδεσης ικανά να εκτελούν λειτουργίες ελέγχου και χειρισμού
                     
                  […]8543Μηχανές και συσκευές ηλεκτρικές που έχουν δική τους λειτουργία, που δεν κατονομάζονται ούτε περιλαμβάνονται αλλού στο κεφάλαιο αυτό:[…]854389
                        — —
                     
                     
                        άλλα:
                     
                  […]85438995
                        — — — —
                     
                     
                        άλλα
                     
                  […]»
            
         
               6
            
            
               Οι σημειώσεις 2 και 5 του τμήματος ΧVΙ της ΣΟ διευκρινίζουν:
               
                        «2.
                     
                     
                        Με την επιφύλαξη των διατάξεων της σημείωσης 1 του τμήματος αυτού και της σημείωσης 1 των κεφαλαίων 84 και 85, τα μέρη μηχανών (με εξαίρεση τα μέρη των ειδών των κλάσεων 8484, 8544, 8545, 8546 ή 8547) κατατάσσονται σύμφωνα με τους ακόλουθους κανόνες:
                        
                                 α)
                              
                              
                                 τα μέρη που αποτελούν είδη που περιλαμβάνονται σε οποιαδήποτε από τις κλάσεις των κεφαλαίων 84 ή 85 (με εξαίρεση τις κλάσεις 8409, 8431, 8448, 8466, 8473, 8485, 8503, 8522, 8529, 8538 και 8548) υπάγονται στην κλάση αυτή, οποιαδήποτε και αν είναι η μηχανή για την οποία προορίζονται·
                              
                           
                                 β)
                              
                              
                                 όταν αναγνωρίζονται ότι προορίζονται αποκλειστικά ή κυρίως για ορισμένη μηχανή ή περισσότερες μηχανές της ίδιας κλάσης (έστω και των κλάσεων 8479 ή 8543), τα μέρη, άλλα από εκείνα που αναφέρονται στην προηγούμενη παράγραφο, κατατάσσονται στην κλάση που αναφέρεται στην ή στις μηχανές αυτές ή, ανάλογα με την περίπτωση, στις κλάσεις 8409, 8431, 8448, 8466, 8473, 8503, 8522, 8529 ή 8538. Εντούτοις, τα μέρη που προορίζονται κυρίως τόσο για τα είδη της κλάσης 8517 όσο και εκείνα των κλάσεων 8525 μέχρι 8528, κατατάσσονται στην κλάση 8517·
                              
                           
                                 γ)
                              
                              
                                 τα υπόλοιπα μέρη υπάγονται στις κλάσεις 8409, 8431, 8448, 8466, 8473, 8503, 8522, 8529 ή 8538, ανάλογα με την περίπτωση, ή, εάν όχι, στις κλάσεις 8485 ή 8548.
                              
                           
                  […]
               
                        5.
                     
                     
                        Για την εφαρμογή των προηγούμενων σημειώσεων, η ονομασία “μηχανές” καλύπτει τις μηχανές, συσκευές, διατάξεις, μηχανικές επινοήσεις και διάφορα υλικά που αναφέρονται στις κλάσεις των κεφαλαίων 84 ή 85.»
                     
                  
         
         Η διαφορά της κύριας δίκης και τα προδικαστικά ερωτήματα
      
      
               7
            
            
               Κατά το 2003, ο Inspecteur van de Douane (επιθεωρητής τελωνείων, στο εξής: Inspecteur), εξέδωσε για την X δεκατέσσερις δεσμευτικές δασμολογικές πληροφορίες για τους οπτικούς συζεύκτες.
            
         
               8
            
            
               Όπως προκύπτει από τον φάκελο, οι οπτικοί συζεύκτες είναι διατάξεις που προορίζονται να εξασφαλίζουν τον γαλβανικό διαχωρισμό. Ο γαλβανικός διαχωρισμός είναι μόνωση η οποία εμποδίζει κάθε άμεση κυκλοφορία ηλεκτρικού ρεύματος μεταξύ γειτονικών ηλεκτρικών κυκλωμάτων. Ο οπτικός συζεύκτης επιτρέπει μια τέτοια μόνωση μεταξύ του κυκλώματος-πομπού (emittor circuit) και του κυκλώματος-συλλέκτη (collector circuit) μετατρέποντας αρχικά, με τη βοήθεια μιας διόδου εκπομπής φωτός (light emitting diode, στο εξής: LED), τα ηλεκτρικά σήματα του κυκλώματος-πομπού σε φωτεινά σήματα και μετατρέποντας στη συνέχεια, με τη βοήθεια ενός φωτοανιχνευτή (αποτελούμενου από μία φωτοδίοδο ή ένα φωτοτρανζίστορ), τα φωτεινά σήματα σε ηλεκτρικά σήματα στο κύκλωμα-συλλέκτη. Εκτός της LED και του φωτοανιχνευτή, ο οπτικός συζεύκτης περιλαμβάνει πάντοτε μια πλαστική ταινία η οποία χαρακτηρίζεται από μια υψηλή ηλεκτρική μόνωση η οποία όμως επιτρέπει να διέρχονται τα φωτεινά σήματα. Έτσι, τα εισερχόμενα ηλεκτρικά σήματα μεταφέρονται από το ένα ηλεκτρικό κύκλωμα στο άλλο χωρίς τα κυκλώματα αυτά να είναι ηλεκτρικώς συνδεδεμένα μεταξύ τους.
            
         
               9
            
            
               Ορισμένοι οπτικοί συζεύκτες, μεταξύ των οποίων εκείνοι τους οποίους εμπορεύεται η X, περιλαμβάνουν επιπλέον ένα ολοκληρωμένο κύκλωμα μέσω του οποίου τα εξερχόμενα ηλεκτρικά σήματα σταθεροποιούνται και ενισχύονται.
            
         
               10
            
            
               Τα στοιχεία που περιγράφονται ανωτέρω βρίσκονται μέσα σε πλαστική θήκη.
            
         
               11
            
            
               Οι οπτικοί συζεύκτες χρησιμοποιούνται σε ευρεία κλίμακα στην κατασκευή διαφόρων μηχανημάτων και συσκευών, ειδικότερα συσκευών τηλεπικοινωνιών, υπολογιστών και μηχανημάτων βιομηχανίας.
            
         
               12
            
            
               Στις εκδοθείσες για την Χ δεσμευτικές δασμολογικές πληροφορίες, ένδεκα είδη οπτικών συζευκτών κατετάγησαν στη διάκριση 85414090, ένα είδος στη διάκριση 85422960 και δύο είδη στη διάκριση 85422970 της ΣΟ.
            
         
               13
            
            
               Με απόφαση της 17ης Νοεμβρίου 2004, ο Inspecteur van de Douane ανακάλεσε τις εν λόγω δεσμευτικές δασμολογικές πληροφορίες καθόσον κατέληξε στο ότι το σύνολο των επίδικων προϊόντων έπρεπε να καταταγούν στη διάκριση 85438995 της ΣΟ. Κατόπιν της διοικητικής ενστάσεως που υπέβαλε η X, ο Inspecteur επιβεβαίωσε την απόφαση αυτή.
            
         
               14
            
            
               Με απόφαση της 22ας Δεκεμβρίου 2005, το Rechtbank te Haarlem απέρριψε την προσφυγή που ασκήθηκε κατά της τελευταίας αυτής αποφάσεως. Έκρινε ότι οι οπτικοί συζεύκτες είναι συσκευές που έχουν δική τους λειτουργία και ότι πρέπει να καταταγούν στη διάκριση 85438995 της ΣΟ.
            
         
               15
            
            
               Φρονώντας ότι οι οπτικοί συζεύκτες σε καμία περίπτωση δεν μπορούν να εμπίπτουν στην κλάση 8543, η X άσκησε αναίρεση ενώπιον του Hoge Raad der Nederlanden.
            
         
               16
            
            
               Το Hoge Raad der Nederlanden παρατηρεί ότι οι οπτικοί συζεύκτες περιλαμβάνουν τα εξαρτήματα που μνημονεύονται στην κλάση 8541 της ΣΟ. Κατ’ αυτό, το ζήτημα που τίθεται είναι κατά πόσον η κατάταξη στην κλάση 8541 είναι επίσης δυνατή όταν ο οπτικός συζεύκτης περιλαμβάνει κύκλωμα μέσω του οποίου τα εξερχόμενα ηλεκτρικά σήματα σταθεροποιούνται και ενισχύονται.
            
         
               17
            
            
               Υπό τις συνθήκες αυτές, το Hoge Raad der Nederlanden αποφάσισε να αναστείλει τη διαδικασία και να υποβάλει στο Δικαστήριο τα εξής προδικαστικά ερωτήματα:
               
                        «1)
                     
                     
                        Πρέπει να θεωρηθεί ηλεκτρική μηχανή ή συσκευή υπό την έννοια της κλάσεως 8543 της ΣΟ ένα τοποθετημένο μέσα σε πλαστική θήκη οπτικοηλεκτρικό κύκλωμα το οποίο, πέρα από μια δίοδο εκπομπής φωτός (light emitting diode ή LED), μια πλαστική ταινία και έναν φωτοανιχνευτή, περιέχει ένα κύκλωμα ενισχύσεως και προορίζεται να ενσωματωθεί, μεταξύ άλλων, σε συσκευές τηλεπικοινωνιών, υπολογιστές, ηλεκτρονικά καταναλωτικά είδη και μηχανήματα βιομηχανίας;
                     
                  
                        2)
                     
                     
                        Αν πρόκειται για μέρος μηχανής, πρέπει η κατά την κλάση 8541 της ΣΟ έννοια της φωτοευαίσθητης διατάξεως με ημιαγωγό (στην οποία περιλαμβάνονται τα φωτοβολταϊκά κύτταρα έστω και αν είναι συναρμολογημένα σε αυτοτελείς μονάδες ή κατασκευασμένα σε πλάκες) να ερμηνευθεί εις τρόπον ώστε να υπάγεται στην έννοια αυτή και ένα οπτικοηλεκτρικό κύκλωμα όπως εκείνο που περιγράφεται πιο πάνω ή μήπως λόγω της υπάρξεως του κυκλώματος ενισχύσεως ένα τέτοιο προϊόν πρέπει να θεωρηθεί ολοκληρωμένο ηλεκτρονικό κύκλωμα υπό την έννοια της κλάσεως 8542 της ΣΟ;»
                     
                  
         
         Επί των προδικαστικών ερωτημάτων
      
      
               18
            
            
               Με τα ερωτήματά του, που πρέπει να εξεταστούν από κοινού, το αιτούν δικαστήριο ερωτά, κατ’ ουσίαν, αν ο οπτικός συζεύκτης που περιλαμβάνει κύκλωμα ενισχύσεως εμπίπτει στην κλάση 8541 της ΣΟ ως φωτοευαίσθητη διάταξη με ημιαγωγό, στην κλάση 8542 της ΣΟ ως ολοκληρωμένο ηλεκτρονικό κύκλωμα ή στην κλάση 8543 της ΣΟ ως ηλεκτρική μηχανή ή συσκευή που έχει δική της λειτουργία.
            
         
               19
            
            
               Κατά την X, οι οπτικοί συζεύκτες, περιλαμβανομένων και εκείνων που περιλαμβάνουν κύκλωμα ενισχύσεως, πρέπει να κατατάσσονται στην κλάση 8541 της ΣΟ. Η Επιτροπή των Ευρωπαϊκών Κοινοτήτων συμμερίζεται την άποψη αυτή. Αντιθέτως, η Ολλανδική Κυβέρνηση φρονεί ότι ο οπτικός συζεύκτης που αποτελείται όχι μόνον από την LED και τις φωτοδιόδους, αλλά και από ολοκληρωμένο κύκλωμα ενισχύσεως, πρέπει να υπαχθεί στην κλάση 8543 της ΣΟ.
            
         
               20
            
            
               Επιβάλλεται η υπόμνηση ότι, προκειμένου να εξασφαλίζεται η ασφάλεια δικαίου και η ευχέρεια ελέγχων, το αποφασιστικό κριτήριο για τη δασμολογική κατάταξη των εμπορευμάτων πρέπει να αναζητείται γενικώς στα αντικειμενικά χαρακτηριστικά και στις αντικειμενικές ιδιότητές τους, που ορίζονται στο κείμενο των κλάσεων της ΣΟ και στις σημειώσεις των τμημάτων ή των κεφαλαίων αυτής (αποφάσεις της 18ης Δεκεμβρίου 1997, C-382/95, Techex, Συλλογή 1997, σ. I-7363, σκέψη 11· της , C-208/06 και C-209/06, Medion και Canon Deutschland, Συλλογή 2007, σ. I-7963, σκέψη 34, και της , C-165/07, Ecco Sko, Συλλογή 2008, σ. I-4037, σκέψη 27).
            
         
               21
            
            
               Η κλάση 8541 της ΣΟ αφορά ειδικότερα τις φωτοευαίσθητες διατάξεις με ημιαγωγό. Όπως προκύπτει από την απόφαση περί παραπομπής και τις παρατηρήσεις που κατατέθηκαν ενώπιον του Δικαστηρίου, δεν αμφισβητείται ότι οι οπτικοί συζεύκτες αποτελούν τέτοιες διατάξεις.
            
         
               22
            
            
               Εξάλλου, η Ολλανδική Κυβέρνηση αναγνώρισε με τις γραπτές της παρατηρήσεις ότι οι οπτικοί συζεύκτες χωρίς πρόσθετα κυκλώματα πρέπει να υπάγονται στην κλάση 8541 της ΣΟ. Κατ’ αυτήν, μόνο στην περίπτωση κατά την οποία ο οπτικός συζεύκτης περιλαμβάνει ένα ολοκληρωμένο κύκλωμα η κατάταξη στην εν λόγω κλάση δεν είναι δυνατή. Προβάλλει ότι οι οπτικοί συζεύκτες που περιλαμβάνουν ολοκληρωμένο κύκλωμα το οποίο σταθεροποιεί και διευρύνει τα ηλεκτρικά σήματα δεν μπορούν να θεωρηθούν ως απλές φωτοευαίσθητες διατάξεις με ημιαγωγό.
            
         
               23
            
            
               Συναφώς, πρέπει να παρατηρηθεί ότι η δασμολογική κατάταξη των οπτικών συζευκτών δεν μπορεί να μεταβάλλεται ανάλογα με την παρουσία ή όχι ενός ενσωματωμένου κυκλώματος ενισχυτή. Συγκεκριμένα, δεν αμφισβητείται ότι η ενσωμάτωση ενός τέτοιου κυκλώματος στους οπτικούς συζεύκτες είναι τεχνική πολύ διαδεδομένη η οποία απλώς χρησιμεύει για να διασφαλίζει την καλή διαβίβαση των σημάτων. Επομένως, η παρουσία του εν λόγω κυκλώματος δεν μεταβάλλει θεμελιωδώς τα χαρακτηριστικά και τις ιδιότητες του οπτικού συζεύκτη ως φωτοευαίσθητης διατάξεως με ημιαγωγό.
            
         
               24
            
            
               Επομένως, οι οπτικοί συζεύκτες εμπίπτουν στην κλάση 8541 της ΣΟ, και όταν αυτοί περιλαμβάνουν ένα κύκλωμα ενισχύσεως.
            
         
               25
            
            
               Εξάλλου, εφόσον δεν αμφισβητείται ότι οι οπτικοί συζεύκτες είναι φωτοευαίσθητες διατάξεις με ημιαγωγό, η κατάταξή τους στην κλάση 8541 της ΣΟ, αν ληφθούν υπόψη τα χαρακτηριστικά τους που συνοψίζονται στη σκέψη 8 της παρούσας αποφάσεως, φαίνεται περισσότερο χαρακτηριστική και πρόσφορη από ό,τι η κατάταξη στην κλάση 8542 της ΣΟ.
            
         
               26
            
            
               Τέλος, αντίθετα προς ό,τι ισχυρίζεται η Ολλανδική Κυβέρνηση, οι οπτικοί συζεύκτες, ανεξάρτητα από την ακριβή τους σύνθεση, δεν μπορούν να καταταχθούν στην κλάση 8543 της ΣΟ.
            
         
               27
            
            
               Συγκεκριμένα, η τελευταία αυτή διάκριση έχει εφαρμογή μόνον αν οι άλλες διακρίσεις του κεφαλαίου 85 της ΣΟ δεν έχουν εφαρμογή. Όμως, από τη σκέψη 24 της παρούσας αποφάσεως προκύπτει ότι οι οπτικοί συζεύκτες εμπίπτουν στην κλάση 8541 της ΣΟ, περιλαμβανομένων και εκείνων που διαθέτουν κύκλωμα ενισχύσεως.
            
         
               28
            
            
               Σε κάθε περίπτωση, οι οπτικοί συζεύκτες δεν θα μπορούσαν να καταταγούν στην κλάση 8543 της ΣΟ παρά μόνον αν είχαν δική τους λειτουργία. Όμως, παρατηρείται ότι οι οπτικοί συζεύκτες πρέπει να θεωρηθούν ως μέρη μηχανών μάλλον παρά ως «ηλεκτρικές μηχανές και συσκευές που έχουν δική τους λειτουργία» κατά την έννοια της κλάσεως 8543 της ΣΟ. Συγκεκριμένα, όπως εκθέτει το αιτούν δικαστήριο και υπογραμμίζει η X, οι οπτικοί συζεύκτες αυτοί καθαυτοί δεν μπορούν να λειτουργήσουν επωφελώς, ανεξάρτητα από την ηλεκτρική συσκευή για την οποία προορίζονται.
            
         
               29
            
            
               Εξάλλου, από τη σημείωση 2, στοιχείο α’, του τμήματος XVI της ΣΟ προκύπτει ότι τα μέρη μηχανών που αποτελούν ή τα οποία περιλαμβάνονται σε οποιαδήποτε από τις κλάσεις των κεφαλαίων 84 ή 85 της ΣΟ, όπως εν προκειμένω η κλάση 8541, υπάγονται στην κλάση αυτή, οποιαδήποτε και αν είναι η μηχανή για την οποία προορίζονται. Ασφαλώς, η σημείωση 2, στοιχείο β’, του ίδιου τμήματος διαλαμβάνει ότι, όταν τα μέρη μηχανών προορίζονται αποκλειστικά ή κυρίως για μηχανές της ίδιας κλάσεως, υπάγονται στην κλάση που αναφέρεται στις μηχανές αυτές. Ωστόσο, επιβάλλεται η διαπίστωση ότι ο τελευταίος αυτός κανόνας δεν μπορεί να έχει εφαρμογή στους οπτικούς συζεύκτες, δεδομένου ότι αυτοί προορίζονται για πολλά είδη μηχανών και συσκευών και όχι μόνον στην εναπομένουσα κατηγορία μηχανών και συσκευών που αναφέρει η κλάση 8543 της ΣΟ («μηχανές και συσκευές ηλεκτρικές που έχουν δική τους λειτουργία, που δεν κατονομάζονται ούτε περιλαμβάνονται αλλού στο κεφάλαιο αυτό»).
            
         
               30
            
            
               Βάσει του συνόλου των προηγούμενων σκέψεων, πρέπει στην αίτηση προδικαστικής αποφάσεως να δοθεί η απάντηση ότι η ΣΟ πρέπει να ερμηνευθεί υπό την έννοια ότι ο οπτικός συζεύκτης, ανεξάρτητα από το ζήτημα αν περιλαμβάνει ή όχι κύκλωμα ενισχύσεως, εμπίπτει στην κλάση 8541.
            
         
         Επί των δικαστικών εξόδων
      
      
               31
            
            
               Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος που ανέκυψε ενώπιον του αιτούντος δικαστηρίου, σ’ αυτό εναπόκειται να αποφανθεί επί των δικαστικών εξόδων. Τα έξοδα στα οποία υποβλήθηκαν όσοι υπέβαλαν παρατηρήσεις στο Δικαστήριο, πλην των ως άνω διαδίκων, δεν αποδίδονται.
            
          
            
               Για τους λόγους αυτούς, το Δικαστήριο (πέμπτο τμήμα) αποφαίνεται:
            
          
               
                  
                     Η Συνδυασμένη Ονοματολογία που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο, όπως τροποποιήθηκε με τον κανονισμό (ΕΚ) 1832/2002 της Επιτροπής, της , πρέπει να ερμηνευθεί υπό την έννοια ότι ο οπτικός συζεύκτης, ανεξάρτητα από το ζήτημα αν περιλαμβάνει ή όχι κύκλωμα ενισχύσεως, εμπίπτει στην κλάση 8541.
                  
               
             
               
                  
                     (υπογραφές)
                  
               
            (
            *1
         )	Γλώσσα διαδικασίας: η ολλανδική.